  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 29-тӥ инвожоысен 2-тӥ пӧсьтолэзёзь Сарапул ёросысь Нечкино черкогуртын ӟуч лулчеберетъя «Высокий берег» XI огъяросси фестиваль ортчоз. Ужрадэ куинь сюрслэсь трос адями пыриськоз. Со сярысь Удмуртиысь тӧролэн но кивалтэтлэн пресс-службаез ивортӥз. Фестивале Удмуртиысь, Башкортостанысь, Перм, Киров, Оренбург улосъёсысь, Казаньысь, Москваысь, Йошкар-Олаысь но Подольскысь 50-лэсь трос калык коллективъёс вуозы, пӧртэм удысъёсысь ог 20 ӧнерчиос ярмаркае пыриськозы но мастер-классъёс ортчытозы  Ужрадлэн темаез – «Пряничные картинки». Фестиваль улсын калыктодос экспедициос, калык шудонъёс, егитъёслы ӝыт пуконъёс, калык юмшанъёс радъяськозы. «Реконструкция крестьянского быта», «Сарапульские забавы», «Театральный интерактив», «Хороводная» но мукет интерактивной площадкаос ужалозы. Ужрад шулдыръяськонэн йылпумъяськоз, коллективъёс концерт возьматозы, ӟуч сям-йылолъёсын тодматозы, жужыт ярдуре тубон, такмакъёс кырӟасъёслэн но эктӥсьёслэн вожвылъяськонзы ортчоз. Фестивальлэн программаеныз чӧлсконпусъя пыр-почгес тодматскыны луоз. Фестиваль «Общество русской культуры Удмуртской Республики» мерлыко огазеяськонлэн «Всероссийский этнографический фольклорный собор «Высокий берег» ӵектосэзлэн йылпумъянэз луоз, туэ со лулчеберет кичӧлтонъёсъя азьмуртлэн фондэзлэн вожвылъяськоназ нош ик грант утӥз. Тодэ вайытом, Гербер шулдыръяськонэ Вотка ёросын 20 сюрс пала адями пыриськиз. Тегъёс: ӟучьёс Лулчеберет фестиваль Сарапул Удмуртия  